1. Makovecz pályázati kiírás egész féléves részképzésre (2020-2021-es tanév, első félév)
	* + 1. **Pályázati keret**

Az **Emberi Erőforrások Minisztériuma** által meghirdetett **Makovecz Hallgatói Ösztöndíjprogram** keretén belül lehetőség nyílik tanulmányi ösztöndíjak elnyerésére.

* + - 1. **A pályázók köre**

A teljes szemeszteres részképzéses ösztöndíjra a **Partiumi Keresztény Egyetem** azon alap-  (elsőévesek is) és mesterszakos hallgatói pályázhatnak, akik utolsó féléves médiája legalább 7-es volt (az elsőévesek esetében a bejutási átlag).

* + - 1. **A részképzés időtartama**

Pályázni a 2020-2021-es tanév első félévére lehet, ami nagyjából öt hónap. Arra mindenképp érdemes odafigyelni, hogy a magyarországi partnerintézményeknél a őszi félév korábban kezdődik!

* + - 1. **Az ösztöndíj mértéke**

Az ösztöndíj mértéke egy félévre 600 000- 650 000 Ft (90 000 Ft alap-ösztöndíjrész/hó + 5 000-15 000 Ft/hó utazási ösztöndíjrész – távolságtól függően, + 25 000 ft/hó lakhatási költség)

**Megpályázható szakok és helyek**

A hallgatók az alábbi egyetemek **jelenlegi szakuknak megfelelő, nappali képzéses, önköltséges** (az önköltséget/tandíjat a PKE utalja át a Makovecz program keretéből) szakján tanulhatnak:

* Apor Vilmos Katolikus Egyetem
* Debreceni Egyetem
* Dunaújvárosi Egyetem
* Eötvös Loránd Tudományegyetem
* Eszterházy Károly Egyetem (Eger)
* Károli Gáspár Református Egyetem
* Nyíregyházi Egyetem
* Pécsi Tudományegyetem
* Soproni Egyetem
* Szegedi Tudományegyetem
* II. Rákóczi Ferenc Kárpátaljai Magyar Főiskola – Beregszász, Ukrajna
* Tomori Pál Főiskola

A szakot a pályázó hallgató választja ki a [felvi.hu](https://web.archive.org/web/20170706145637/https%3A//www.felvi.hu/felveteli/szakok_kepzesek) portálról vagy az illető egyetem honlapjáról.

* + - 1. **Osztályzatok elismerése**

A magyarországi egyetemen felvett és teljesített tantárgyak kreditszámait, érdemjegyeit az**Erasmus+** programhoz hasonlóan ismerjük el, ezért pályázni csak szakirányú részképzésre lehet.

* + - 1. **Pályázati határidő**

**2020. április 19. - e-mailben kell beküldeni a pályázatot az alábbi címre és tárggyal:**

**erasmus@partium ro**

**Subject/Tárgy: Makovecz pályázat – kimenő – 2020-2021**

* + - 1. **A jelentkezéshez szükséges iratok**
* Jelentkezési lap\* - letölteni, aláírni és beszkennelve elküldeni
* CV – Europass formátumban, magyarul, fényképpel \* (Online CV szerkesztő: [https://europass.cedefop.europa.eu/editors/hu/cv/compose](https://web.archive.org/web/20170706145637/https%3A//europass.cedefop.europa.eu/editors/hu/cv/compose))
* A Vénuszból névvel az előző félév médiája, minimum 7,00\*, az elsőévesek esetében a bejutási átlag\*
* Nyelvvizsgát igazoló iratok másolata\*\*
* TDK-n való szereplés igazolása (csak a legutóbbi három év – 2017, 2018, 2019 – konferenciái számítanak)\*\*
* Publikációk\*\*
* Igazolás további szakmai tevékenységről (pl. kutatási részvétel)\*\*
* Igazolás társadalmi tevékenységről (pl. önkéntesség)\*\*

\* Ezek a pályázáshoz kötelező iratok.
\*\* A pályázat elbírálásánál a hallgatót előnyben részesítik.